b'\n_START_ARTICLE_\nRe\xc5\xa1etka\n_START_PARAGRAPH_\nRe\xc5\xa1etka ili transena (od latinskog transenna = mre\xc5\xbea, re\xc5\xa1etka) je struktura napravljena od ukr\xc5\xa1tenih metalnih ili drvenih traka._NEWLINE_U gra\xc4\x91evinarstvu se re\xc5\xa1etke koriste, kao ograda koja osigurava privatnost, ali ipak omogu\xc4\x87uje strujanje zraka, ili kao \xc4\x8disto dekorativni element, ali naj\xc4\x8de\xc5\xa1\xc4\x87e kao kombinacija tih motiva._NEWLINE_Perforirane kamene (naj\xc4\x8de\xc5\xa1\xc4\x87e mramorne) plo\xc4\x8de zvane transene koristile su se u ranokr\xc5\xa1\xc4\x87anskim i romani\xc4\x8dkim crkvama, kao ograde koje su dijelile kor od prostora za vjernike. Oblici transena varirali su od vrlo jednostavnih do vrlo kompliciranih geometrijskih i biljnih ornamenata, a kojiput mada rje\xc4\x91e i sa \xc5\xbeivotinjskim._NEWLINE_Re\xc5\xa1etke se \xc4\x8desto koriste u Islamskoj arhitekturi, kod oblikovanja prozora, vrata i ograda. Kod prozora se \xc4\x8desto koriste i kao okvir za umetanje staklenih plo\xc4\x8dica ili nekog drugoga prozirnog materijala.'